آزاد کشمیر

آزاد کشمیر ریاست جموں و کشمیر کا وہ حصہ ہے جو خودمختار خطہ ہے لیکن پاکستان کے زیرِ انتظام ہے۔ اس کا باقاعدہ نام ریاست آزاد جموں و کشمیر ہے جو پاکستان اور بھارت کے مابین متنازع ہے۔ یہ علاقہ 13،300 مربع کلومیٹر (5،135 مربع میل) پر پھیلا ہے۔ آزاد کشمیر کا دار الحکومت مظفرآباد ہے اور ریاست آزاد جموں و کشمیر کی آبادی اندازہ 40 لاکھ ہے۔ اور یہاں پہاڑی زبان، ہندکو، گوجری، پنجابی اور کشمیری زبانیں بولی جاتی ہیں۔ آزاد کشمیر کی شرح تعلیم 65 فیصد ہے۔کشمیر اپنی قدرتی خوبصورتی اور دلکش مناظر کی وجہ سے جانا جاتا ہے اور سیر و تفریح کے لیے لوگ بڑی تعداد میں آزاد کشمیر کا رُخ کرتے ہیں۔ انہی خوبصورت مناظر کی وجہ سے مغل شہنشاہ ظہیر الدین بابر نے کہا تھا کہ کشمیر زمین پر جنت ہے۔ آزاد کشمیر میں 10 اضلاع، 32 تحصیلیں اور 182 یونین کونسلیں ہیں۔ آزاد کشمیر کے میرپور ڈویژن میں ضلع باغ، ضلع بھمبر، ضلع پونچھ، ضلع سدھنوتی، ضلع کوٹلی، ضلع مظفر آباد، ضلع میر پور، ضلع نیلم، ضلع حویلی اور ضلع ہٹیاں شامل ہیں۔

جغرافیہ 
آزاد جموں و کشمیر کا شمالی حصہ ہمالیہ کے نچلے علاقے پر محیط ہے، بشمول جام گڑھ چوٹی (4،734 میٹر یا 15،531 فٹ)۔ تاہم، وادی نیلم میں سروالی چوٹی (6326 میٹر) ریاست کی بلند ترین چوٹی ہے۔ اس علاقے میں موسم سرما اور گرمیوں میں بارش ہوتی ہے۔ مظفر آباد اور پٹن پاکستان کے گیلے علاقوں میں شامل ہیں۔ زیادہ تر علاقے میں، اوسط بارش 1400 ملی میٹر سے تجاوز کر گئی ہے، سب سے زیادہ اوسط بارش مظفر آباد کے قریب ہوتی ہے (تقریبا 1800 ملی میٹر)۔ گرمیوں کے موسم میں، دریائے جہلم اور لیپا میں مون سون کا سیلاب انتہائی بارشوں اور برف پگھلنے کی وجہ سے عام ہے۔

ترقی 
ایشیائی ترقیاتی بینک کی پراجیکٹ رپورٹ کے مطابق بینک نے آزاد کشمیر کے لیے صحت، تعلیم، غذائیت اور سماجی ترقی کے شعبوں میں ترقیاتی اہداف مقرر کیے ہیں۔  پورے منصوبے پر 76 ملین امریکی ڈالر لاگت کا تخمینہ لگایا گیا ہے۔ جرمنی، 2006ء سے 2014ء کے درمیان، AJK ہیلتھ انفراسٹرکچر پروگرام کے لیے 38 ملین ڈالر کا عطیہ بھی دے چکا ہے۔

انتظامی تقسیم 

ریاست انتظامی طور پر تین ڈویژنوں میں تقسیم ہے جو دس اضلاع میں تقسیم ہے۔

تعلیم 
2004ء میں آزاد کشمیر میں شرح خواندگی 62 فیصد تھی جو پاکستان کے کسی بھی دوسرے علاقے سے زیادہ ہے۔ آزاد کشمیر کی موجودہ شرح خواندگی 2018ء میں 76.60٪ ہے۔ اور یہ 2019ء میں 76.80 فیصد رہا۔ تاہم، پاکستان میں اوسط 2.9 فیصد کے مقابلے میں صرف 2.2 فیصد گریجویٹ تھے۔

یونیورسٹی 
ہائر ایجوکیشن کمیشن آف پاکستان (ایچ ای سی) کی طرف سے تسلیم شدہ یونیورسٹیوں کی فہرست درج ذیل ہے۔

* یونیورسٹی کا درجہ دیا۔

کیڈٹ کالج پالندری 
 کیڈٹ کالج پالندری اسلام آباد سے 100 کلومیٹر (62 میل) کے فاصلے پر واقع ہے۔

میڈیکل کالج 
پاکستان میڈیکل اینڈ ڈینٹل کونسل (پی ایم ڈی سی) کی طرف سے 2013 تک تسلیم شدہ انڈر گریجویٹ میڈیکل اداروں کی فہرست درج ذیل ہے۔
محترمہ بے نظیر بھٹو شہید میڈیکل کالج، میرپور،آزاد کشمیر
آزاد جموں کشمیر میڈیکل کالج، مظفر آباد
پونچھ میڈیکل کالج، راولا کوٹ

نجی میڈیکل کالج 
محی الدین اسلامک میڈیکل کالج، میرپور،آزاد کشمیر

نگار خانہ

متعلقہ مضامین 
محمد وقاص شریف
 گلگت بلتستان
 کشمیر
 پاکستان کی انتظامی تقسیم
 وطن ہمارا آزاد کشمیر
 جسٹس شیراز کیانی
 کیڈٹ کالج مظفرآباد

حوالہ جات 

آزاد کشمیر
1947ء میں قائم ہونے والے ممالک اور علاقے
1948ء میں قائم ہونے والے ممالک اور علاقے
اردو بولنے والے ممالک اور علاقہ جات
ایشیا کے متنازع علاقے
ایشیاء کے متنازع علاقے
بھارت کے علاقائی تنازعات
پاکستان کی ذیلی تقسیم
پاکستان کے اضلاع
پاکستان کے خارجہ تعلقات
چھوٹے پیغام خانوں کا استعمال کرنے والے مضامین
زلزلۂ کشمیر 2005ء
کامنز زمرہ جس کا ربط ویکی ڈیٹا پر ہے
کشمیری زبان بولنے والے ممالک اور علاقے
مسئلہ کشمیر
منقسم خطہ جات
ویکی ڈیٹا سے مطابقت رکھنے والی مختصر تفصیل